Tulevärgid - need on erutanud meid, britte sajandeid.
Kuid ilutulestikud kui meelelahutus said hoo sisse Elizabeth I ajal.
Kõige suurejoonelisem vaatemäng toimus 1575. aastal Kenilworthi lossis.
Pealtvaatajad on kirjeldanud välgunooli ja tulekeeriseid,
mis väristasid vett ja raputasid maad.
See oli kindlasti mälestusväärne õhtu.
Täna naaseme Kenilworthi lossi auahne katsega taastada sama vaatemäng
kogu Tudorite-aegses hiilguses.
Tulevärk oli osa kolme- nädalastest pidustustest,
kuhu kuulus karude õrritamine, tants ja söömingud,
kuid ilutulestik oli keskne sündmus.
See oli kavandatud publiku erilisele liikmele kuninganna Elizabeth I-le.
Leicesteri krahvile Robert Dudleyle oli see viimane täringuheit katses
paluda naitumiseks kuninganna kätt.
Et asuda seda luksuslikku armastuse ja kiindumuse vaatemängu taaslooma,
hakkan vihjete otsimiseks läbi vaatama ajaloolisi dokumente
ning värban endale appi kunstniku ja materjaliteadlase dr. Zoe Laughlini.
Näe, kuidas lõõmab!
Tema tööks on taastada unustusehõlma vajunud Tudorite-aegseid tulevärke,
kasutades 400 aasta vanuseid tehnikaid.
Nagu jõulupaukkompvek. - Paukkompvek põrgust!
Alates Elizabethi-aegse püssirohu loomisest pangetäitest uriinist.
See oli eriti hinnatud kraam.
Kuni tohutu draakonini, kes sülitab igast august tuld.
Ta taguotsast purskab leeke.
Tulevärk tõotab tulla sama ohtlik kui vaatemänguline,
sest mängus on ikkagi püssirohi!
Ma tahan piiluda ka vaatemängu pealispinna alla, et teada saada,
miks mängisid tulevärgid Tudorite ajastul nii tähtsat rolli.
Nad polnud harjunud vägevaid ilutulestikke nägema
ning need kutsusid esile imetlust, aukartust ja hirmu.
Me püüame taastada sündmust, mis võinuks Inglismaa ajalugu muuta,
abiks laialipillatud tõendid ja eksperimentaalne teadus.
Kui untsu läheb, saab meie vaate- mängust vaid tossav auk maapinnas.
Kui kõik klapib, taasloome ühe Tudorite ajaloo kõige hunnituma õhtu
ja kuninganna-väärilise tulevärgi.
KUNINGANNA-VÄÄRILINE TULEVÄRK
Tulevärk Kenilworhti lossis, mille korraldas 1575. aastal Robert Dudley,
on läinud ajalukku ühe varaseima ja kõige uhkemana.
Kahjuks on vähe otseseid tõendeid, milline see ilutulestik välja nägi,
kuid meil on siiski veidi õnne.
See on aruanne ühelt tunnistajalt, kes oli koos Elizabeth I-ga publiku seas,
Robert Dudley sõbralt Robert Lanehamilt.
"Virvatulede välgud, piksenooled ning see kõik oli nii hirmus
ja vägivaldne, et taevas kõmises, vesi mässas ja maa värises."
Paistab, et meil on raske ülesanne,
kuid see pole vaatemängu ainus tõend ja meil tuleb vihjeid edasi otsida.
Et rohkem tõendikilde leida,
lähen dr. Zoe Laughliniga ajaloolisele aardejahile
ning me grillime teadusajaloolasi ja ajaloolise pürotehnika eksperte.
See on tuleratas, mida itaallased nimetavad girandoleks.
Kus tõendeid napib,
tugineme Zoe teadmistele ja oskustele teadlase ning kunstnikuna
teha meie mälestusväärse õhtu taasloomiseks oma eksperimente.
Ühtlasi loodan sellelt teekonnalt midagi enamat -
võimalust Elizabethi-aegset vaimumaailma paremini mõista.
Ma tahan teada, miks oli tulevärk Tudorite-aegses elus nii tähtis
ning miks oli Kenilworthi vaatemäng vägevuse ja hiilguse tipp.
Zoe teele saatmiseks viin ta Briti Raamatukokku,
mille varakambrites on hoiul üks väga eriline raamat.
Vaata aga vaata!
See on esimene väljaanne raamatust "Pyrotechnia,
mis on inglise esimene korralik tulevärkide tegemise õpetus.
Kirjutanud John Babington, kanoniir ja matemaatikatudeng.
Just õige mees teadma, kuidas pauku teha.
"Pyrotechnia ei kubise üksnes teaduslikest üksikasjadest,
vaid seal on midagi veel kasulikumat.
Milline saavutus! Igal pool on midagi sähvimas või susisemas.
See on monarhiväärse Briti tulevärgi varaseim kavand
ja ajalooürikute väitel sama vägev
kui Elizabeth I-le Kenilworthis korraldatud vaatemäng.
Mulle meeldivad need rattad. - Arvad, et vuhisesid ringi?
Jah, ja see pildus isegi sädemeid, kui aina ringi vuras.
"Pyrotechnia kavand on täis ilutuld, mis on aegade udus ununenud.
Seal on tulelonte, mis paiskavad välja sädemefontääne,
raketipatareisid, mis vallandavad korraga palju tuld,
ja hirmuäratavaid horisontaalselt pöörlevaid rattaid.
Mulle meeldib see tohutu rakett siin kõige ees. - Vägev.
Tohutu jurakas.
Nüüd suur küsimus: kas sa oskad midagi sellist teha?
Kas see toimib? On see turvaline või saame kõik surma?
On see uhke vaadata? - See on väga põnev ja suurepärane lähtepunkt.
Me saame seda põhiplaanina kasutada.
Ilutulestiku korraldamine on spetsiifiline ja ohtlik kunst.
Seepärast vajab Zoe asjatundjate abi.
Oled sa Don? Mina olen Zoe. - Tere, Zoe. Rõõm kohtuda.
Mina olen Mike. - Tere.
Tema on John. - Tere, John. Tore tuttavaks saada.
Ma olen kuulnud, et te olete kärtsumehed, kelle poole pöörduda,
kui tahta eriti uhket tulevärki.
Don, Mike ja John on käsitöömeistrid tänapäeva pürotehnikasündmusteks,
kelle seiklusvaim lubab iga pürotehnilise väljakutse vastu võtta.
Me püüame luua sellist vaatemängu, kus on fantastilisi rakette.
Mulle meeldib eriti see hiidelukas siin ees, mis on vist pikem kui mina.
Pealegi on need pöörlevad tulerattad. Kas me saaksime sellega hakkama?
Kindlasti, kuigi horisontaalseid rattaid enam eriti ei kasutata.
See paiskab välja tonnide viisi sädemeid, ja kui kõikjal on rakette,
tahame kõige vähem tonne sädemeid, mis süütavad kõik muu põlema.
See autentne tulevärk kätkeb riski, et kõik sütib põlema,
kuid meie lootus on ekspertidel,
kes on valmis ajaloo nimel väljakutse vastu võtma.
Vaatemäng, mida Zoe püüab oma meistrimeestega kokku panna,
oli osa kolmenädalasest lõbust, mis olevat maksnud Leicesteri krahvile
Robert Dudleyle nüüdisvääringus 24 miljonit naela.
Kes siis oli see mees,
kes oli valmis kuninganna kosimiseks terve varanduse mängu panema?
Ta oli kuninganna nõunik, sõber ja tõenäoliselt ka armuke.
Õukonnas liikus selle kohta palju keelepeksu,
kuigi Dudley oli abielumees. Hispaania saadik ütles selle kohta järgmist:
"Tema Majesteet külastab teda tema kambris päeval ja öösel."
"Inimesed räägivad sellest vabalt ja lähevad oma jutuga isegi nii kaugele,
et ta naisel olevat ühes rinnas tõbi ja kuninganna ootavat vaid ta surma,
et saaks lord Robertiga abielluda."
Dudley naine Amy surigi ära,
kukkudes salapärastel asjaoludel trepist alla.
Mõned väitsid, et süüdi oli Dudley. Kuigi mõlemad olid nüüd vabad,
ei astunud kuninganna viimast sammu ega nõustunud temaga abielluma.
Neis kolmenädalastes pidustustes ja Kenilworthi tulevärgis võib näha
Dudley viimast täringuheidet pikas mängus kuninganna käe pärast.
Tudorite ajastul peaksime ette kujutama pilkaselt pimedat taevast,
vahest vaid kuu kuldamas katuseid ja mõnda küünlalt hubisemas aknal.
Seega pidi pürotehnika, mida originaalpublik nägi,
erakordset muljet avaldama.
Sedasama mõju loodan ka nüüd,
kui meil õnnestub öötaevas Kenilworthi lossi kohal lõõmama panna.
Kui me suudame äratada samu tundeid, aukartust ja imetlust,
tabame Tudorite ajastu tulevärgi tõelist tuuma.
Kõik oleneb sellest, kui hästi me suudame taasluua ilutulestiku,
mis on jäänud ajaloo hämarusse. Zoe on asunud tööle,
alustades meie plaani kõige mitmekülgsemast atraktsioonist,
tulefontäänist ehk gerbist.
See atraktsioon on Tudorite ajastu vaatemängude tunnustamata sangar,
mis paiskab välja sädemete fontääni,
ja ma tahan ehitada selle nii autentse kui võimalik.
Vana tulemeistri Babingtoni käsiraamat pakub palju juhiseid,
kuidas valmistada vajalikke tööriistu.
Mike ja mina teeme need vastavalt Tudori ajastu juhistele puidust.
Mis on esimene samm? - See tuleb treida silindriks.
Meie tungal nõuab kahte puitsilindrit.
Üks on tulevärgi pabertoru vormimiseks.
Ma olen palju treipinki kasutanud, kuid mitte tulevärgiks. Põnev.
Teisel silindril on väike ora. Kui pabertoru on püssirohtu täis,
jätab see väikese ava, kus toimub süütamine.
Esimene tööriist ongi valmis.
Väga ilus. Ideaalne nibu. - Suur tänu.
Täpsus on kõik. Tööriistad peavad täiuslikult kokku passima,
kui kasutada neid Babingtoni stiilis tulevärgi loomiseks.
See on justkui laadimisvarras? - Just, midagi torni moodi,
mis surub püssirohu torus kokku ja peab seetõttu hästi sobima.
Vaatame, kas su ork sobib mu auku. - Kui sa just niimoodi ütled...
Relvastatud õigete tööriistadega,
saame asuda rullima paberümbrist meie esimese tulevärgi püssirohule.
Vähe surumist. - Vähe?
Ei, ikka palju surumist.
Tänapäeva pauguteid on lihtsam teha, sest kasutatakse niisket paberit,
mida on kergem vormida, ent meie jääme Babingtoni juhiste juurde.
Kuivrullimine on Tudorite tehnika? - Seda küll.
Keerulisem ka.
Kui toru on kuivrullitud, siis kroogime kokku. - Teeme krae sisse.
Just, see on meie ahendusklapp.
Ka Babingtoni õpikus on pilt kraega torust. See ongi ahendusklapp? - Just.
Klapp aitab anda tulelondile suurejoonelist fontääniefekti.
Nüüd võtame jupi nööri ja seome tugevasti papi ümber.
Seal aitab ainult keharaskus. - Nagu siin pildi peal näha.
Nad kasutavad nööri pingutamiseks keharaskust. - Kas teeme ära?
Üks ots tuleb siia. - Ma seon su posti külge, et saaksid tõmmata.
Tema seal seisis. - Tal on teine ots kõrgemal ja ta istub selle peal.
Lase käia!
See on justkui jõulu-paukkompvek. - Paukkompvek põrgust.
Nüüd võid välja tõmmata.
Seal ongi meie ahendusklapi auk. Jääb üle ainult püssirohuga täita.
Lehter läheb peale. Lusikatäis püssirohtu on küll.
Nüüd pead eemale minema.
Kas nüüd läheb ohtlikuks? - Seda küll.
Ilutulestikutehase juht Don Mansfield
surub silindriga püssirohu torus kokku, et see ühtlaselt põleks.
Kas me tohime vaadata?
Püssirohu vasaraga kokku surumisel on probleemiks energia,
mis võib püssirohu süüdata.
Miks see ohtlik on? - Võib plahvatada.
Ilutulestikurakett on sisuliselt pomm, mille ümber on metalli asemel paber.
Aastatepikkuse kogemusega pürotehnikuna teab Don,
et iga vasaralöök võib olla surmav.
Nüüd on täis. Võite sisse tulla. - Tore.
Keera seda ja tõmba välja.
Ongi tulelont valmis. - Jah, kasutamiseks valmis.
See on meie ülesande verstapost: esimene Tudorite disainiga pauguti.
Me oleme üsna lähedal. - Ei juhtu teiega midagi.
Kas saab asja? Ma lähen selja taha.
Kuidas sa selle süütad? - Tavalise patareiga.
Kolm, kaks, üks, süüde!
Taevane arm, fantastiline! Uhke sügavoran˛ värv! Mulle meeldib.
Kas pole ilus? Pillub sädemeid. - Meie esimene tulevärk!
Tubli töö! - Mina olen väga rahul.
Meil on palju tööd veel ees. - Hakkame siis rassima.
Tulefontään ehk gerb, nagu Babington seda nimetas, on edukalt valmis.
Järgmisena hirmuäratavad horisontaalsed pöörlevad rattad.
Simon, Zoe teeb tulevärke, ta andis mulle lehe Babingtoni raamatust
ja ülesande välja uurida, mida see endast kujutab.
See on fantastiline tulevärk.
See on tuleratas, mida itaallased nimetavad girandoleks.
See on sisuliselt suur vankriratas, mille serva seatakse ilutulestik.
Siis paned ratta kas horisontaalselt või vertikaalselt teiba otsa,
kus ratas pöörleb ning sülitab välja tuld ja sädemeid.
Seda on väga põnev vaadata. - Sülitab sädemeid rahva sekka?
Just nii. Kui seistakse päris lähedal,
avaldab see tohutut muljet ja võib olla üsna ohtlik.
Kas need inglise kanoniirid, kes tulevärkidest kirjutasid,
võisid lugeda ka itaalia raamatuid? - Võisid lugeda küll.
Üks nimetab neid rattaid girandoledeks ehk kasutab itaalia terminit,
ning itaallased olid ja on praegugi oma tulevärkide poolest kuulsad.
Nii on täiesti võimalik, et inglise kanoniirid võtsid neist eeskuju
ja kopeerisid neid oma vaatemängudes,
ent kui sa tahad neist rohkem teada, pead Itaaliasse minema.
Mina ja Itaaliasse? Häbiasi! - Keegi peab seda tegema.
Täites Simoni rangeid juhiseid, olen nüüd Itaalias,
Euroopa keskaegses tulevärgipealinnas.
Sina oled kindlasti Paola. Väga meeldiv teid kohata.
Ma olen tulnud Pisa lähistele tutvuma väikese ilutulestiku-perefirmaga,
mis on tegutsenud neli põlvkonda.
Ja girandoled, mis ringi vuhisevad, on neil veres.
Kui Paola ja ta tiim rakendab oskusi, mida on põlvest põlve edasi antud,
on mu ootus ajaloolise tulevärgi taaselustamiseks kõikemattev.
Kuidas see vanavara toime tuleb?
Sellel, et girandolesid enam palju ei näe, on oma põhjus:
sädemed sõna otseses mõttes lendavad.
Need vuhisevad horisontaalselt rattalt pealtvaatajate peale,
nii et kui me selle süütame, tuleb jalgadele valu anda.
Oleme valmis? Kas alustame?
Kolm, kaks, üks, tuld!
Nähes girandolet möllamas, pole midagi imestada, et neid enam ei näe.
Igal girandolega tulevärgil on oht
panna oma kaunite sädemete tohutu kaarega kõik muu põlema.
Meie vaatemängus nõuab see haruldane tulevärk erilist hoolt.
Vaatemängu järgmine staar on rakett.
Need olid Tudorite ilutulestiku lendavad lemmikud.
Kuidas läheb, Mike? - Hästi, kõik on sinu jaoks valmis.
Rakett on sisuliselt tagurpidi gerb, kuid ühe väikese erinevusega.
Seal läbib püssirohtu pikk kanal, mis loob torus suurema süüteala.
Korraga põleb rohkem püssirohtu,
mis annab raketi ülespaiskumiseks tõukejõu.
Kanali tegemiseks on vaja eriti pika oraga Tudorite-aegset tööriista.
See tuleb lihtsalt terava otsakuga? - Jah, vasest, et sädemeid poleks.
Sealt see tuleb. Väga ilus. Täiuslik ora. Mulle meeldib.
Kui ora on olemas, on ülejäänud töö sama mis enne:
paberi kuivrullimine, et saada toru.
Näed sa, toru valmis!
Ora läheb sisse, ning see ongi tulelondi ja raketi vahe. - Jah.
Tore. Kui me selle sisse pistame ja välja võtame, jääb tühik,
mis suurendab sisepindala ja annab rohkem gaasi.
Kust me teame, et pikkus on õige?
On olemas tasakaalupunkt, mis asub alati mootori väljalaskeava all.
Pane sõrm peale. Kas on tasakaalus? - Ei.
Siis tuleb teivas lühemaks lõigata.
Veel palun.
Tasakaalustamata teibaga võib rakett kontrollimatult kreeni minna.
Nüüd on tasakaal täiuslik ja rakett peaks lendama teoreetiliselt otse.
On vaid üks võimalus teada saada: välikatse.
Varrega rakette peetakse praegu Ühendkuningriigis liiga ohtlikuks,
nii et tarvis on kaitseprille ja 30-meetrist ohutsooni.
Me ehitame ju lõpuks Elizabethi-aegset raketti
400-aastase käsiraamatu alusel.
Ausalt öelda ei tea, mis juhtub.
See on katse ja ainus võimalus teada saada on sisse lülitada.
Tore. Kõik on valmis seatud ja sina vajuta ainult nuppu.
Kolm, kaks, üks...
Taevane arm!
See plahvatas. - Ei lennanud eriti palju.
Midagi ei lennanud üles.
See ei kerkinud stardirambilt üleski. Õnneks on meil mitu kiirkaamerat,
mis annavad teaduslikku aimu, mis seal valesti läks.
Väga kärmelt. - Jah.
Film on tuhat kaadrit sekundis ja ühe sekundiga... - Lendas kildudeks.
On näha, et sütib, kerkib paar tolli ja siis plahvatab.
Surve näib olevat liiga suur.
Me usume, et rakett plahvatas liiga pika kanali pärast.
See tähendab, et avatud oli liiga suur püssirohu pindala,
mis andis liiga palju paisuvaid gaase, mis ei pääsenud kitsast kraest läbi.
Kiirelt paisuvad gaasid rebisid kesta lihtsalt lõhki.
Et sellele vastu seista, tuleb teha lühem kanal,
mis avab raketi sees vähem püssirohupinda.
Olgem ausad, et see oli katastroof. Nüüd oleme raketti veidi kohandanud
ja loodetavasti saab seekord asja. Eks proovime siis.
Valmis? Kolm, kaks, üks...
Näe, ikka veel lendab! - See oli suur areng.
Disaini muutmisega saavutasime oma eesmärgi ja lõime raketi,
mis ikka tõesti lendab.
Vaat see on usaldusväärne start. - Jah, ilus gaasijuga taga.
Minu arust üsna hea katse.
See on vaatemänguline saavutus
ning küllap oli Dudeleyl ja ta publikul rõõmustav ja hirmutav näha,
et midagi lendab nii kõrgele taevasse.
Siin Babingtoni plaani keskel on üsna ambitsioonikaid tulevärke.
Nimetus ütleb kõik. See on lihtne, kuid efektiivne idee.
Võtad raketi ja süütad siis terve kastitäie korraga.
Nagu girandole puhul, on ka selle kohta vähemalt UK-s vähe üksikasju.
Et asja uurida, on Zoe sõitnud teisele poole maailma Lõuna-Koreasse.
See on ainus paik, kus võib leida endiselt hwachat,
mitme raketi heitjat, mis leiutati Kaug-Idas 600 aastat tagasi
ja on tähelepanuväärselt sarnane Tudorite ajastu raketipatareidega.
Omal ajal oli see eriti eesrindlik sõjarelv,
mis tulistas korraga välja 200 rakettide jõul lendavat noolt.
Ma olen tulnud ühte lõhkeaine- vabrikusse kauges Buyeo provintsis.
Doktor Chae?
Me oleme leidnud iidsete Korea rakettide ühe parima asjatundja.
Dr. Chae meeskonna valduses on üks vaid 20 töötavast hwachast.
Nüüd on meil privileeg näha,
millega vaenlane oleks neli sajandit tagasi rinnutsi seisnud.
Kui hwacha käiku läheb, on see hirmus vaatepilt.
Ma tahan neid kindlasti oma vaate- mängu saada, kuigi olen päris närvis.
Kui juhuslik säde raketikasti lendab,
satub kogu meie Tudorite ilutulestiku arsenal tuleroaks.
Zoe ja mina teame, et see on suur väljakutse,
kuid ei lase end heidutada. Pool ülesannet on täidetud,
kuid ees veel küllalt tööd, et luua kuninganna-väärne tulevärk.
Et taastada Elizabethi pidustused nii tõetruult kui võimalik,
tulevad need korraldada lossis, kus see kõik 1575. aastal toimus.
On aeg minna Kenilworthi lossi,
et saada ajaloo kõige kõrgema tasemega abieluettepanekule uhke taust.
Selle lossi kinkis Leicesteri krahvile Robert Dudleyle
tema ihaldatu Elizabeth I. Nii on igati sobilik valida just see
kõige ekstravagantsema käepalumiskatse taustaks.
Teated on lünklikud, kus see pürotehnikaime täpselt aset leidis,
kuid tõenäoliselt valis krahv taustaks Kenilworthi lummava silueti.
Just siin jälgime ka meie oma Tudorite ajastu tulevärki,
nagu Elizabeth seda 400 aastat tagasi oma silmaga nägi.
Kuid kõigepealt arutan asja Zoega,
kellel on minu teada vaatemänguks suured plaanid.
Mind on alati põnevile ajanud see gigantne rakett esiplaanil.
Ma tahan jätta suure raketi siin ees meie vaatemängu kõrgpunktiks
ja olen neid veidi meisterdanud. - Juba tehtud?
Küll mitte nii suurt, sest sellist ei tahagi teha.
Miks? Liiga ohtlik? - Just nimelt.
On tõsi, et üks 1572. aasta tulevärk süütas kellegi maja,
tappis kaks inimest ja kuninganna pidi maksma külale 25 naela hüvitist.
Sama võib juhtuda ka suure raketiga. - 25-naelane arve?
Üks Tudorite ajastu tulevärkide tavatu omadus oli nende kujundus
omaette kunstiteosena.
Nagu näha, on ruudulisel malelauapõrandal kontrastid.
Ma pean natuke asja uurima, sest see peab ka päevavalgel hea välja nägema,
enne kui õhku lendab - nii on kohe näha, mida hävitama hakatakse.
Mis värvi oleks Robert Dudley oma vaatemängulava värvinud,
et anda edasi oma sõnum ja avaldada Elizabeth I-le muljet?
Kenilworhtis on raske vihjeid leida, sest suurem osa Robert Dudley varast
on ammu kaduma läinud ja loss hävitati aastal 1649.
Nii kohtun Robert Dudley asjatundja Elizabeth Goldringiga,
et leida ta elu kohta mõned tõendid, mis võivad mulle lahendust pakkuda.
Elizabeth, mida see seinavaip meile näitab?
Keskel asub Dudley vapp, mida kroonib suukorvistatud karu,
kes hoiab mingit sagrist saua.
Vaiba värvid on veidi tuhmunud, kuid mind huvitavad just need.
Näita oma värskendatud varianti.
Põhivärvid on sinine, punane ja kuldne ehk azure, gules ja or.
Seda siis heraldikakeeles.
Tal on hästi kooskõlastatud värvid. Sinine Sukapaelaordu vöö,
puna-kuldne krahvikroon ning suguvõsa värvid on samad:
sinine, punane ja kuldne. - Väga mõjuv vapp tõepoolest.
Kui mina korraldaksin Robert Dudleyna tulevärki,
maaliksin lava omaenda värvides. - See võib olla hea mõte.
See võib olla hea juhis, kuid Tudorid armastasid paljusid erksaid toone.
Niisiis vaatan, kas neis esemetes peitub rohkem vihjeid.
Siin on üks vitraa˛ lossist ja see on huvitav värv,
mida me pole varem näinud ja see pole ka Tudorite standardvärv.
Dudley ringkonnas tähistas oran˛ Oranje Willemit.
Dudley soovis väga, et kuninganna saadaks ta Inglise korpuse juhina
Madalmaadele hollandlastele appi.
Mõne olemasoleva vihjega Dudley elust oleme suutnud määrata ta lemmikvärvid.
Meie lava saab krahvi vapivärvid: sinise, kuldse ja punase,
ning näitamaks ta poliitilist toetust protestantlikele hollandlastele
katoliiklike hispaanlaste vastu, lisame ka oran˛i.
Nagu ma Lucyle teed juues rääkisin, on vaatemängu üks põnevamaid elemente,
mille katsetamist ma väga ootan, Babingtoni suur rakett.
Selle paigutamine tulevärgi ette on üsna ogar mõte,
sest see on tavalistest rakettidest kümme korda suurem
ja me oleme näinud, kui ettearvamatud need võivad olla.
Vähesed on olnud piisavalt sõgedad,
et teha sajandite vältel nii suuri püssirohurakette - kuni praeguseni.
Babington pole kunagi täpsustanud, kui suur see rakett võiks olla.
Nii katsetame ta põhimõtteid ja võtame sellest mõõtu.
Meil on suuri papptorusid, vana luuavars teibaks
ja me kasutame rohkem püssirohtu kui üheski teises atraktsioonis.
Eks siis näe, kuidas lendab.
Me seisame nüüd tunduvalt kaugemal kui eelmisel korral, eks ole?
Tublisti kaugemal. Praegu oleks ikka väga ohtlik nupule vajutada.
Ära veel vajuta.
Kõigi silmad raketile!
Kõik korras? - Jah.
Miks sa siis mu taga seisad?
Teeme ära.
Viis, neli, kolm, kaks, üks.
Vaadake seda toru! Luuavars pole liikunudki.
Ülemine ots tuli küljest. - Kas lähme vaatame?
Aga vaadake, mihuke suitsupilv. - Tore, eks ole?
Vaadake nüüd. Lõhnab nagu 5. november.
Ülemine ots lendas puhtalt minema.
Eks tagasi joonestuslaua taha, kui tahame suurt raketti teha.
Töökoda, siit me tuleme!
Suuremad mõõtmed nõudsid rohkem püssirohtu, et rakett ikka lendaks.
See on tõukejõu ja massi suhte peen tasakaal.
Suurem rakett vajab rohkem püssirohtu, aga see lisab raskust.
Nii palju gaasi ei pääse korraga piisavalt kiiresti välja ja...
Vaatemäng on vaid mõne päeva pärast
ja me oleme kutsunud ka valitud publiku inimestest, kes meid aitasid.
Kõige vähem soovime nüüd pürotehnilist katastroofi nagu see.
Ma loodan siiski,
et veidi enama katsetamisega saame kõik õigeks ajaks valmis.
Mul on Zoele viimane väljakutse,
millele ma sattusin ühe itaalia pürotehniku soovitusi lugedes.
Ta kirjeldab midagi meie katsetest hoopis suuremas mõõtkavas.
Farah, see on Dudley ideede nimekiri ja küllap oli ta seda kuskil näinud.
See püüdis minugi pilku ja näib, et ta mõtles oma vaatemängus lohele.
"Draakon on sama suur kui härg
ja lendab St. Pauli katedraali tornist kaks-kolm korda kõrgemale."
Seal see St. Paul ongi.
Jutt on vanast St. Paulist, kuid seegi oli draakoni lennuks üsna kõrge.
Ma mõtlen, et väga tore oleks lendav draakon vaatemängu lisada.
On sul Shakespearei ajast viiteid, mis aitaksid meil seda kavandada?
Jah, on ühe teise näitekirjaniku Robert Greeni näidend aastast 1594,
"Munk Bacon ja munk Bungay". Ta lava kirjelduses on read:
"Bungay lausub oma loitsu ja maapinnast kerkib kuldne puu,
mille okstel istub draakon, kes sülitab tuld."
Kas sul on aimu, kuidas nad selle Gloobuse teatris kokku panid?
John Bates annab oma käsiraamatus nõu, kuidas lendavaid draakoneid ehitada.
Kuidas ehitada draakonit? - Kuidas ehitada lendavat draakonit!
Veel parem! Ja sülitab tuld ka? - Tuld purskab suust ja sabast.
Millest ta siis tehti? Zoe tahab üksikasju teada.
Puidust või vaalaluudest.
Ta ütleb: "Klaasiga kaetud peentest vaalaluudest.
Jah, need olid maalitud, nii et päris uhke ja värviline.
Säras nagu latern. Imetore.
Heldeke, vaata seda: "Teda oli üsna vaevaline kokku panna.
Õnn kaasa siis. - Ma võtan seda kui väljakutset.
Nagu ma kahtlustasin, ei hakanud Zoe vastu puiklema.
Minu ettepanek on draakon valmis teha ja kaasata vaatemängu,
kus ta lendab alla ja sülitab vuhinal tuld.
Mis siis saab, kui ta sütib ja ära põleb?
See võiks olla draama osa. Draakon tulebki lõpuks ära hävitada.
See on ainulaadne ülesanne, mis hõlmab skulptorioskusi ja pürotehnikat.
Ent kust sellist kooslust leida?
Iga-aastased maitule pidustused Ida-Sussexi Leweses
on kahtlemata Briti sõgedaimad. Igasugu kujusid veetakse läbi linna
ja põletatakse lõpuks poliitilise satiirina ära.
Nii palun Lewese maituleseltsi liikmel ja kunstnikul Bec Britainil
anda draakoni ehitamisse oma panus.
Need on pajuvitsad, mida on kerge vormida.
Bec on ehitanud pajuoksi koolutades lohe skeleti.
Seda tehnikat on kasutatud tuhandeid aastaid.
Lewesi maituleseltsi meeskond aitab luustiku nahaga katta.
Paberitükid on immutatud liimiveega, mis muudab nad hästi vormitavaks.
Jah, need on niisked ja tugevad nagu 80. aastate püsilokid.
Võivad märjaks saada, aga hoiavad oma vormi.
Paberi katame prantsuse emaillakiga, mis annab küütleva välimuse.
Kui nahk on paigas, viimistlevad välimuse Dudley vapivärvid.
Siis jääb lisada vaid draakoni erinevatesse aukudesse pürotehnikat.
Ma olen tahtnud alati draakoni peeru põlema panna.
Viimase lihvina lisame ilutulestikku tähti.
Tähti on mainitud Kenilworthi algsete vaatemängude ühe eripärana.
On kirjeldatud imekauneid sädemeid,
mis langevad pärast rakettide plahvatust öötaevast alla.
Kas sellest saavad tähed?
Jah, me tahame, et nad väga kiiresti ei kaoks,
vaid langeksid lipendades alla. Selleks on vaja aeglasemat põlemist.
Tudorite tähed olid tehtud kokku pressitud püssirohukuulikestest.
Küllap kuuled rõõmuga, et see on turvaline tehnika,
sest püssirohi on märg. Nüüd rammime selle ühendi torusse.
Kena riistapuu. - Jah, korralik vanaaegne tööriist.
Sa tunned, kui täis saab.
Siis torka veel paar korda ja hõõru tasandamiseks vastu peopesa.
Raskelt ei maksa tähti kukkuda lasta, sest nad on pehmed. - Jah, haprad.
Ongi mu esimene täht valmis. Väga ilus. Kui palju neid vaja on?
Palju. Seal aitab selline riistapuu, mis teeb korraga kuus.
Läheb lahti.
Aitab. - Kokku seitse.
Tõmba peoga üle ja lase välja.
Näed siis.
Need kuulid pannakse raketi peale.
Kui rakett on ära põlenud, sütivad need ja langevad jugadena taevast alla.
Sedamoodi. - Valmis lendama, kui tokk on küljes?
Just nimelt.
Ongi rakett oma tähtede laadungiga. Läheks juba pimedaks, et proovida.
Ma ootan nende tähtede nägemist öösel. Siis näeb, kui eredad nad on.
Kui süütenöör on paigas, tuleb ühendada väljalaskesüsteemiga.
Sina ühenda ja mina hoian eemale. - Suurepärane.
Kõik on valmis ja sina... - Kas mina saan selle au?
Kolm, kaks, üks...
Meil on ilutulestik! - Ehtne tulevärk!
Aeglaselt põlevatest kuulidest tekkivad kaunid kuldsed tulesabad
on meie tulevärgi lisaehteks, kui kõik peaks plaani järgi minema.
Nüüd on lõpuks käes päev, mille nimel oleme kõik vaeva näinud.
Pärast nädalaid katseid ja nokitsemist
saab meeskond hakata Kenilworthi lossi maadel asju lõpuks kokku panema.
Need teibad vajavad sissetagumist.
Ma annan Lucyle meie vaatemängulavast veidi aimu.
Näe nüüd, milline iludus! Oivaline!
Siia paneme tulevärgi sisse. Silmadesse ja ühe suhu.
Ja tagumikku ka? - Tule vaata, siin on eriluuk.
Nii armas. - Käe peab saama sisse pista, et tulevärk süüdata.
Huvitav on näha, kas ta tule üle elab. - Häbiasi seda ilu maha põletada.
Mis asi see on? - Raketipatarei, Korea hawacha sugulane.
Mulle meeldivad need värvid: sini-kollane ruudustik ta vapilt
ja veidi oran˛i ka. Poliitilise sõnumina.
Selle pärast olen samuti põnevil. - Ma tean, mis asi see on - girandole.
Horisontaalne tuleratas, täis tule- lonte, mis aitavad seda pööritada.
Siia tuleb meie suur purakas, hiidrakett finaaliks.
Arvad, et ikka töötab? - Ei...
Me loodame, et töötab, ja kogu vaatemäng on edukas.
Siis abiellun sinuga. - Suur tänu.
Praegu paistab küll päike,
kuid vihm võib Tudorite juhiste järgi loodud tulevärgi kiiresti rikkuda.
Nii ei tohi riskida ja me katame kõik sütikutega varustamise ajaks kinni.
Doni sõnul pole ilm ainus asi, mis võib vaatemängu kihva keerata.
See on üks raketipatarei, mis hoiab väikesi rakette, kuid on risk,
et mõne teise atraktsiooni üksik säde paneb kõik põlema.
Meil võib olla tulevärki 8 minutit või 8 sekundit,
olenevalt sellest, kuhu tuul sädemed puhub.
Tudorite juhiste järgi modifitseeritud tehaseilutulestikud
täiendavad meie prototüüpe,
aidates taasluua Dudley vaatemängu suurejoonelisust ja mõõtkava.
Mis tunne me teisendustega on? - Ma luban, et õhtul tuleb suur pauk.
Kas üleval või all, aga usalda mind, et finaal on suurejooneline.
Don, ma ei tahtnud sellist vastust. - Kõik läheb hästi, Zoe.
Õhtuseks meelelahutuseks on kõik valmis.
Külalised on saabunud ajastutruult,
nende seas mõned sõbrad, kes on meid teekonnal abistanud.
Lava toretseb Dudley värvides
ja pürotehnika on valmis Tudorite ajastu tulevaatemänguks.
Mis saaks enam valesti minna?
Vähem kui tund enne algust tabab meid paduvihmatorm.
Seda poleks suutnud isegi kuninganna Elizabeth I takistada.
Peatähtis, et püssirohi kuivaks jääks.
See on Tudorite aegne kraam, mis pole nii stabiilne kui praegune.
Veidi niiskust ja mäng on läbi. See kraam ei tööta.
Lõpuks ka lootusekiir. Vihm läheb üle.
Nüüd enam tagasiteed pole. Öö hakul on kõik lõpuks valmis.
Babingtoni originaalse disaini järgi oleme valmistanud käsitsi raketid,
tulefontäänid, tulerattad ja puhunud truult elu sisse draakonile
ning teinud koguni ta suure raketi.
Kõik on süütamiseks valmis, kuni on saabunud viimane kuulus külaline.
Daamid ja härrad, teie kuninganna!
Suur tänu, mu head inimesed.
Kuidas teie vaade tundub? - Võib leppida, aitäh.
Vahest sooviksite seista vaatemänguks koos minuga ette?
On see täiesti ohutu? - Jah, täiesti ohutu.
Olgu siis.
Käes on tõe hetk. Need tulevärgid pole üksnes ettearvamatud,
vaid püssirohi võib olla pärast vihma ka märg. Ma olen närviline.
Kahurid, tuld!
Nii see algab.
Nüüd süütame fontäänid mõlemas servas.
Need on tulefontäänid! Mu esimesed tulevärgid!
Seni on kõik hästi. Tulelondid on andnud kaunid sädemefontäänid,
mis valmistavad Dudley auväärse publiku emotsionaalseks retkeks ette.
Millised fantastilised tähed! - Langevad tähed.
Elizabethi-aegsetele pidid raketid ja tähed meenutama komeete
ja suurte sündmuste ettetähendusi.
Isegi mulle oma 21. sajandi vaimuga mõjuvad need ülimalt liigutavalt.
Veel rakette või, nagu Shakespeare oleks öelnud, kunstlikke meteoore,
mis esindavad jumala märguandeid.
Kui Dudley tahtis muljet avaldada,
mis võis siis olla parem kui meie vaatemängu staar?
Draakon! Draakon!
Hurraa draakonile!
Draakonist saab mitmes mõttes vaatemängu nael.
Me kartsime alati, et mõni juhuslik säde võib süüdata raketikasti.
Helde taevas!
Mine, draakon, jõua lossi! - Ta rühib ikka edasi!
See oli tõesti põnev, sest draakon pistis ühe raketipatarei põlema.
Pistis tõesti.
Ja nüüd midagi isiklikku juhuks, kui keegi on unustanud,
kelle jaoks see kõik korraldati.
ER (Elizabeth Regina)
See olen mina! Minu isiklik tulevärk. Suur tänu.
Tulerattad!
Nende rabavate Itaaliast imporditud sädemeleinapajude nägemine
pidi Elizabeth I-le sügavat muljet avaldama.
Läheb jälle lahti! - Väike üllatus varrukast...
Vaatemängu finaaliks on jäetud tulemöllu ja rakettide crescendo -
kõige ettearvamatum tulevärk, mis teeb Zoele veidi muret.
Kohe läheb suur rakett!
Sa püha müristus!
Seda laadi vaatepildid pidid mõjuma justkui teisest ilmast.
Ma tajun hirmu ja imetluse segu, mida etendus pidi rahvale sisendama.
Mida sina arvad?
Ma usun, et väikesi äpardusi tuli ka Tudorite ajastul ette.
Kuidas suur rakett tundus,
sest me kavandamise plahvatuse ühel ajal ülelennuga,
et plahvatus ei toimuks taevas, vaid siinsamas etenduse lõpetuseks?
Mul on hea meel, et välja tuli.
See oli kõige tipp peale draakoni. Mulle meeldis draakon ka!
Igatahes oli see kõigi meelest hiilgav vaatemäng,
mis tiivustas vaatajate kujutlusvõimet.
Kas see täitis ka Dudley tõelise eesmärgi,
milleks oli abielu kuningannaga?
Ei täitnud. Elizabeth säilitas oma hüüdnime "neitsilik kuninganna
ja Dudley pidi mujal ringi vaatama.
Kuid see ei saa tumestada tõika,
et meil õnnestus luua tõeliselt mälestusväärne Tudorite tulevaatemäng.
Tõlkinud Tõnu Tammets